ALYTAUS MIESTO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL ILGALAIKIO TURTO NUSIDĖVĖJIMO (AMORTIZACIJOS) EKONOMINIŲ NORMATYVŲ SĄRAŠO TVIRTINIMO

2017 m. gegužės 3 d. Nr. DV-560

Alytus

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos Vyriausybės 2014 m. lapkričio 5 d. nutarimo Nr. 1215 „Dėl Lietuvos Respublikos Vyriausybės 2009 m. birželio 10 d. nutarimo Nr. 564 „Dėl Minimalios ilgalaikio materialiojo turto vertės nustatymo ir ilgalaikio turto nusidėvėjimo (amortizacijos) minimalių ir maksimalių ekonominių normatyvų viešojo sektoriaus subjektams sąrašo patvirtinimo“ pakeitimo“ 1 punktu:

1.	T v i r t i n u Alytaus miesto savivaldybės administracijos ilgalaikio turto nusidėvėjimo (amortizacijos) ekonominių normatyvų sąrašą (toliau – sąrašas).

2.	N u s t a t a u viešojo sektoriaus subjektams minimalią ilgalaikio materialiojo turto vertę (įsigijimo (pasigaminimo) savikainą) – 500 (penki šimtai) eurų, išskyrus nekilnojamąjį turtą, kilnojamąsias kultūros vertybes, kitas vertybes, transporto priemones, šaunamuosius ginklus (išskyrus vienkartinio naudojimo), priskiriamus prie ilgalaikio materialiojo turto neatsižvelgiant į jų vertę (įsigijimo (pasigaminimo) savikainą).

3.	R e k o m e n d u o j u, kad savivaldybės kontroliuojami viešojo sektoriaus subjektai, teikiantys informaciją 2017 metų ir vėlesnių metų Alytaus miesto savivaldybės konsoliduotųjų finansinių ataskaitų rinkiniui parengti, pasitvirtintų ilgalaikio turto nusidėvėjimo (amortizacijos) ekonominius normatyvus, vadovaudamiesi sąrašu.

4.	Dėl ilgalaikio turto esminio pagerinimo darbų viešojo sektoriaus subjektas gali viršyti ilgalaikio turto nusidėvėjimo (amortizacijos) minimalius ekonominius normatyvus, nurodytus sąraše, ir nustatyti ilgesnį ilgalaikio turto naudingo tarnavimo laiką.

5.	N u s t a t a u, kad šis įsakymas įsigalioja 2017 m. gegužės 1 d. Iki to laiko sukauptos ilgalaikio turto nusidėvėjimo (amortizacijos) sumos neperskaičiuojamos.

6.	S k e l b i u šį įsakymą Teisės aktų registre.

Administracijos direktorius	Vytautas Jastremskas

PATVIRTINTA

Alytaus miesto savivaldybės

administracijos direktoriaus

2017 m. gegužės 3 d.

įsakymu Nr. DV-560

ALYTAUS MIESTO SAVIVALDYBĖS ADMINISTRACIJOS

ILGALAIKIO TURTO NUSIDĖVĖJIMO (AMORTIZACIJOS)

EKONOMINIŲ NORMATYVŲ SĄRAŠAS

Eil. Nr.	Ilgalaikio turto grupės ir rūšys	Nusidėvėjimo normatyvai (metais)
NEMATERIALUSIS TURTAS
1.	Programinė įranga ir jos licencijos *	5
2.	Kitas nematerialusis turtas (geodeziniai planai, teritorijų planavimo dokumentai ir pan.)	2
MATERIALUSIS TURTAS
3.	Pastatai
3.1.	Mūriniai	90
3.2.	Blokiniai, monolitiniai	70
3.3.	Mediniai	40
3.4.	Karkasiniai ir kiti pastatai	5
4.	Infrastruktūros ir kiti statiniai
4.1.	Tiltai	70
4.2.	Gatvės, keliai, aikštelės, skverai, takai, šaligatviai, prieplaukos
4.2.1.	Asfalto, betono, cementbetonio, akmens dangos	20
4.2.2.	Skaldos, žvyro, gruntinės dangos	5
4.3.	Sporto ir poilsio statiniai
4.3.1.	Sporto įrenginių, aikščių ir aikštelių danga	20
4.3.2.	Stadionų tribūnos	20
4.3.3.	Fontanai	20
4.4.	Šviesoforai, apšvietimo linijos	10
4.5.	Nuotekų tinklai, lietaus kanalizacija	20
4.6.	Šilumos tinklų vamzdynai	20
4.7.	Kiti statiniai	20
5.	Mašinos ir įrenginiai
5.1.	Medicinos įranga	5
5.2.	Apsaugos įranga	3
5.3.	Telefono ryšio įrenginiai	3
5.4.	Informacinių ir ryšių technologijų tinklų valdymo įrenginiai ir įranga	7
5.5.	Kitos mašinos ir įrenginiai	10
6.	Transporto priemonės
6.1.	Lengvieji automobiliai	5
6.2.	Autobusai, krovininiai automobiliai, jų priekabos ir puspriekabės	4
7.	Baldai ir biuro įranga
7.1.	Baldai	6
7.2.	Kompiuteriai ir jų įranga	3
7.3.	Kopijavimo ir dokumentų dauginimo priemonės	3
7.4.	Kita biuro įranga	3
8.	Kitas ilgalaikis materialusis turtas
8.1.	Scenos meno priemonės	5
8.2.	Muzikos instrumentai	10
8.3.	Sporto ir kitas inventorius	5
8.4.	Informaciniai stendai **	5
8.5.	Kitas ilgalaikis materialusis turtas	5

* Jeigu licencijos yra įsigytos konkrečiam laikotarpiui, tokio laikotarpio trukmė laikoma nusidėvėjimo trukme.

** Informacinių stendų, kurie yra statomi vykdant Europos Sąjungos projektus, nusidėvėjimo normatyvas sutampa su projekto įgyvendinimo laikotarpiu.